বিটিএডিৰ শিমলা আৰক্ষী থানাৰ অন্তৰ্গত কুন্দামাৰী গাঁৱত এডাল বাৰ্মিজ ৰক পাইথন প্ৰজাতিৰ( Python molurus bivittatus) অজগৰ উদ্ধাৰ হৈছে।
অজগৰ ডাল প্ৰায় ৯ফুট দীঘল আৰু ওজন প্ৰায় ১০ কেজি হ'ব। অজগৰডালক উদ্ভাৰ কৰে কৃপানন্দ বৰগয়াৰী নামৰ এগৰাকী ব্যক্তিয়ে।
কৃপানন্দ বৰগয়াৰীয়ে জানিবলৈ দিছে যে বাকছা জিলাৰ ছিমলা আৰক্ষী থানাৰ অন্তৰ্গত কোকলাবাৰীৰ কুন্দামাৰী গাঁৱত ধানখেতিৰ মাজত গাঁওবাসীয়ে মাৰি পেলাব খোজা অজগৰডাল তেওঁ উদ্ধাৰ কৰে।
তেওঁলোকে অজগৰডাল মাৰি পেলাবলৈ বাৰণ কৰে আৰু বন বিষয়াসকলৰ হাতত ইয়াক জমা দিয়ে।
বৰগয়াৰীয়ে আৰু কৈছে যে তেওঁলোকে অজগৰডাল বাকছাৰ বন বিভাগৰ ওচৰত জমা দিয়ে। পাছত বন বিভাগৰ লোকে অজগৰডাল কোকৰাঝাৰলৈ লৈ আনে।
আজি অজগৰডাল কোকৰাঝাৰৰ বন্যপ্ৰাণী বিভাগৰ হাতত অৰ্পণ কৰা হয়। অজগৰডালক চক্ৰশীলা বন্যপ্ৰাণী অভয়াৰণ্যত মেলি দিয়া হ'ব বন বিভাগৰ লোকে জনাইছে।
চক্ৰশীলা বন্যপ্ৰাণী অভয়াৰণ্যৰ এগৰাকী বন বিষয়াই জনাইছে যে তেওঁলোকে এডাল অজগৰডাল উদ্ধাৰ হোৱাৰ বাতৰি লাভ কৰি ছুডেমপুৰি কোকৰাঝাৰ ক্লাবত বৰগয়াৰীৰ হাতৰ পৰা অজগৰডাল তেওঁলোকৰ জিম্মাত গ্ৰহণ কৰিছে।
তেওঁলোকে আৰু কৈছে যে অজগৰডাল তেওঁলোকে কোকৰাঝাৰৰ চক্ৰশালা বন্যপ্ৰাণী অভয়াৰণ্যত মেলি দিব।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
